stanford-oval/wikipedia huggingface dataset:
Sammutuspeite
Käyttö

Sammutuspeite otetaan käyttöön vetämällä peite ensin nauhoista ulos. Tämän jälkeen otetaan kiinni peitteen nurkista tai kahvoista suojaten kädet. Peite levitetään palon päälle ja jätetään paikalleen.
Safita

| Safita |
| --- | --- |
 Näkymä Safitaan
 Safita
 Koordinaatit: 34°49′N, 36°07′E 
Valtio:  Syyria
Maakunta:  Tartusin maakunta
Piirikunta:  Safitan piirikunta
Väkiluku (2004):  20 301
Infobox OKVirheellinen NIMI-arvo: 
Safita on kaupunki Syyrian Tartusin maakunnassa. Kaupunki on rakentunut sen keskiaikaisen temppeliherrojen rakennuttaman linnan ympärille. Vuonna 2004 Satfian asukasluku oli 20 301.
Historia

Nykyinen Safita on muodostunut keskiaikaisen linnan ympärille. Linnan rakennuttivat temppeliherrat 1100-luvulla Jabal Ansariyyalle ja sen tarkoituksena oli hallita Homsin ja Tripolin välistä käytävää assasiini ismailiiteilta. Ristiretkeläiset tunsivat linnan nimillä Castrum Album tai Chastel Blanc ja arabit nimellä Burj Safita. Blanc Linnan yhteyteen rakennettiin Pyhän Mikaelin kappeli, joka muistutti 1100-luvun eteläranskalaisia kirkkoja. Kappeli on edelleen paikallisten kristittyjen käytössä. Linna vaurioitui maanjäristyksessä vuonna 1201, mutta kappeli säilyi ehjänä. Monet nykyisen Safitan kaupungin rakennukset on rakennettu alun perin linnoitukseen kuuluneista kivistä.
Myöhemmin kaupunki kuului Osmanien valtakuntaan ja vuonna 1854 sen valloitti paikallinen heimopäällikkö Isma'll Bey, joka julisti itsensä alueen kuverööriksi. Tilanne johti paikallisten muslimien kapinaan ja Isma'll Bey murhattiin nelisen vuotta myöhemmin. 1800-luvun lopussa Safita oli yksi Tarusin sancakin kada-aleusita. 1916 kaupungissa oli 2 500 asukasta ja heistä 1500 nusaireja ja 850 syyrilalais-ortodoksisia kristittyjä. Vuonna 1922 Safitasta tuli osa Syyriaan kuulunutta Alaviittivaltioa. 1960-luvulla Safitasta muodostui matkailukohde, jossa harjoitetaan esimerkiksi laskettelua talvisin.
Väestö

Safitan asukasluku vuonna 2004 oli 20 301.
Safitan linna eli Chastel Blanc.
Pyhän Mikaelin kappelin sisätiloja.
Salto

Salto voi tarkoittaa seuraavia asioita:
Salto, kaupunki Brasiliassa
Salto, kaupunki Italiassa
Salto, kaupunki Uruguayssa
Salto, departementti Uruguayssa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Salto”, voi hakea sivunnimihaulla, laajalla sivunnimihaulla tai tekstihaulla.
Prologi ja etapit 1–10 Ranskan ympäriajossa 2010

Vuoden 2010 Ranskan ympäriajon prologi ja etapit.
Ranskan ympäriajon 2010 prologin ja etappien 1–10 tulokset:
Räimälampi

| Räimälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°04′46″N, 25°55′11″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskuoja:  oja Honkalampeen 
Järvinumero:  14.311.1.019
Mittaustietoja
Pinnankorkeus:  176,1 m  
Pituus:  390 m  
Leveys:  170 m  
Rantaviiva:  0,911 km  
Pinta-ala:  4,292 ha  
Saaria:  ei saaria 
 fiRäimälampi 
Räimälampi  on Keski-Suomessa Toivakassa Haukanmaan lähellä sijaitseva lampi.
Maantietoa

Lammen pinta-ala on 4,3 hehtaaria, se on 400 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Leppäveden lähialueeseen (14.311) se kuuluu. Lammen vedenpinnan korkeus on 176,1 metriä mpy.
Ryan Johnston

| Ryan Johnston> Henkilötiedot |
| --- | --- |
Syntynyt: 14. helmikuuta 1992 (ikä 32) Sudbury, ON, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  178 cm
Paino:  82 kg
Pelaajaura
Pääsarjaura:  2016–
Aik. seurat:  St. John’s IceCaps (AHL) Montreal Canadiens (NHL) Luleå HF (SHL) HC Lugano (NL) Mora IK (SHL) San Diego Gulls (AHL) Idaho Steelheads (ECHL) Iserlohn Roosters (DEL) HPK (SML)
Ryan Brodie Johnston (s. 14. helmikuuta 1992 Sudbury, Ontario, Kanada) on kanadalainen jääkiekkopuolustaja, joka pelasi viimeksi SM-liigajoukkue Hämeenlinnan Pallokerhossa. Hän on aiemmin pelannut urallaan myös kymmenen NHL-ottelua Montreal Canadiensissa. Johnston laukoo oikealta.
Muuta

Myös Johnstonin sisarukset Kathleen, Sarah, Jacob, Rebecca ja Steven ovat pelanneet jääkiekkoa. Isosisko Kathleen on tullut paremmin tunnetuksi jalkapalloilijana ja pelannut Harvardin yliopistojoukkueessa, isosisko Sarah pelasi hyökkääjänä Cornellin yliopistojoukkueessa, isoveli Jacob pelasi puolustajana ammattilaisena ECHL:ssä, AHL:ssä, Britanniassa ja Tanskassa, isosisko Rebecca on Kanadan naisten maajoukkuehyökkääjä ja kaksinkertainen olympiavoittaja. Pikkuveli Steven pelasi puolestaan hyökkääjänä Dalhousie Universityn yliopistojoukkueessa ja Macaossa. Heidän setänsä Mike Johnston on valmentanut muun muassa NHL-seura Pittsburgh Penguinsia (2014–2015) ja Kanadan A-maajoukkuetta (1992–1993, 1998–1999). Mike toimii nykyään WHL-junioriliigan Portland Winterhawksin päävalmentajana ja toimitusjohtajana.
Päätön ratsumies

| Päätön ratsumies |
| --- | --- |
 Päätön ratsumies jahtaa Ichabod Cranea, John Quidorin maalaus
Ominaisuudet
Muut nimet:  Päätön ratsastaja Laukkaava saksalainen
Status:  Aktiivinen
Ammatti:  Sotilas
Sukupuoli:  Mies
Tuntomerkit:  Aavemainen päätön ihmishahmo, joka ratsastaa hevosella
Kotipaikka:  Pyhä roomalais-saksalainen keisarikunta
Asuinpaikka:  New Yorkissa Tarrytownin lähellä
Kuolinsyy:  Kanuunankuula osui päähän irroittaen sen
Kansanperinne
Suhteet
Infobox OKNimi-testi OK: 
Päätön ratsumies on myyttinen hahmo, joka on esiintynyt kansanperinteissä ympäri maailmaa 1800-luvulta lähtien. Päätön ratsumies on Amerikan 1700-luvulla käydyn sodan erään sotilaan haamu. Hirviösotilaan kerrotaan ratsastavan pitkin polkuja ja teitä Tarrytownin kylän lähettyvillä New Yorkissa ja pelottelevan ja jopa surmaavan ihmisiä. Hahmo on perinteisesti kuvattu hevosen selässä ratsastavana miehenä, jolta puuttuu pää.
Historia

Tarinat Päättömästä ratsumiehestä syntyivät Amerikassa 1700-luvulla käytyjen sotien tiimoilta. Päättömän ratsumiehen tarinan kertoi omana versionaan Washington Irving lyhyessä kertomuksessaan The Legend of Sleepy Hollow.
Kuvitteellinen historia

Vanhojen tarinoiden mukaan Päätön ratsumies on saksalaisen sotilaan haamu. Brittiarmeija pestasi sotamiehen Yhdysvaltain vapaussodassa taistelemaan amerikkalaisia uudisasukkaita vastaan. Taistelussa lähellä pientä Sleepy Hollow -laaksoa kanuunankuula lennätti sotilaan pään taivaan tuuliin. Joka yö saksalaisen sotilaan haamu palaa etsimään päätään. Päätön ratsumies pitää kaikkia näkemiään ihmisiä vihollisinaan. Raivoissaan kuolemastaan hirviö kostaa heille päänsä menetyksen.
Kuvaus

Legendasta riippuen hän joko kantaa päätään tai hänellä ei ole sitä ja hän etsii sitä.
Vuosien kuluessa Päättömän ratsumiehen tarusta on esitetty lukuisia erilaisia versioita. Joissakin kertomuksissa hirviö heittää loimuavan halloween-kurpitsan ihmistä päin ja saattaa hurjimmissa versioissa jopa sivaltaa kirveellään uhrinsa pään poikki.
Näyttelijät

| Näyttelijä | Elokuva |
| --- | --- |
Billy Bletcher: The Adventures of Ichabod and Mr. Toad
Christopher Walken: Päätön ratsumies
Näyttelijät > Päättömän ratsumiehen näytteleminen

Kerrotaan, että Päätöntä ratsumiestä esittävät ihmiset joutuvat lopulta tekemisiin esikuvansa, oikean hirviön kanssa. Silloin he kohtaavat kohtalonsa sen käsissä.
Populaarikulttuurissa > Kirjoissa

Washington Irvingin novellissa The Legend of Sleepy Hollow Päätön ratsumies esitetään Hesseniläiseksi soturiksi, joka menetti päänsä sodassa.
Populaarikulttuurissa > Televisiosarjoissa

Midsomerin murhat -sarjan jaksossa "The Dark Rider" murhaaja tappaa useita uhreja Päättömäksi ratsumieheksi pukeutuneena.
Murhasta tuli totta -sarjan kolmannen kauden jaksossa 11 murhaaja tappaa uhrinsa Päättömäksi ratsumieheksi pukeutuneena.
Päätön ratsumies on yhtenä pahiksena Mikin Klubi -animaatiosarjassa.
Populaarikulttuurissa > Elokuvissa

Vuonna 1999 Tim Burtonin elokuvassa Päätön ratsumies hahmo on murhanhimoisen Hesseniläisen palkkasoturin aave, jonka Katrina Van Tasselin äitipuoli Lady Van Tassel kutsui eliminoimaan hänen vihollisensa. Kun Ichabod Crane on palauttanut Päättömälle ratsumiehelle tämän kallon, ratsumies palaa helvettiin ja vie Lady Van Tasselin mukanaan.
Vuoden 1949 Disney elokuva The Adventures of Ichabod and Mr. Toad perustuu jo aiemmin mainittuun Washington Irvingin Novelliin The Legend of Sleepy Hollow. Siinä Päätön ratsumies mm. jahtaa Ichabod Cranea niin kuin kirjassakin.
Populaarikulttuurissa > Videopeleissä

Päätön Ratsastaja on keskeisenä hahmona Dullahan ja Headless Jack peleissä. Hirviösotilas esiintyy myös muissakin peleissä, kuten Assassin’s Creed III, The Binding of Isaac: Rebirth, The Elder Scrolls V: Skyrim, Team Fortress 2 ja World of Warcraft pienenä tai salaisena hahmona.
Suomennokset

Päättömän ratsumiehen tarina (The Legend of Sleepy Hollow, 1819-1820), Washington Irving. Suomentanut Elina Huttunen (Satumetsä, 2022).
Saiki

| Saiki (佐伯市) |
| --- | --- |
 Motosarun rannikkoa
 lippu:  Symboli
 Saikin sijainti Ōitan prefektuurissa
 Saiki
 Koordinaatit: 32°57′35″N, 131°54′00″E 
Valtio:  Japani
Alue:  Kyūshū
Prefektuuri:  Ōitan prefektuuri
Pinta-ala:  
 – Kokonaispinta-ala:  903,11 km²
Väkiluku (08/2019):  70 945
 – Väestötiheys:  78,6 as./km²
Symbolit:  
 – Puu:  Kashi
 – Kukka:  Kiinanvuoristokirsikka
 – Lintu:  Japaninrilli
 – Kala:  Aji (merikala), aju (jokikala)
 
 http://www.city.saiki.oita.jp/ 
Infobox OKVirheellinen NIMI-arvo: 
Saiki (jap. 佐伯市, Saiki-shi) on Japanin kaupunki Kyūshūn saarella Ōitan prefektuurissa. Se sijaitsee prefektuurin eteläosassa Tyynenmeren Saikinlahden ja Hyūganmeren rannikolla. Etelässä se rajautuu Miyazakin prefektuuriin. Kaupunkiin kuuluu noin 270 kilometriä pitkä rikkonainen rannikkoalue ja useita saaria, sisämaassa metsäisiä Kyūshūvuorten vuoristoalueita ja tiheästi asutettu tasankoalue Banjōjoen suulla. Saikissa on 70 945 asukasta (elokuussa 2019) ja sen pinta-ala on 903,11 neliökilometriä, joten pinta-alaltaan se on koko Kyūshūn suurin kaupunki.
Edo-kaudella 1600-luvun alusta lähtien Saiki kehittyi Saikin daimiokunnan linnanaluskaupunkina. Ennen toista maailmansotaa sinne sijoitettiin keisarillisen Japanin laivaston tukikohta, jonka paikalle syntyi sodan jälkeen laivanrakennus-, sellu-, vaneri- ja kemianteollisuutta. Niiden ansiosta Saiki nousi prefektuurin toiseksi merkittävimmäksi teollisuuskeskukseksi Ōitan jälkeen. Muita merkittäviä elinkeinoja ovat muun muassa riisin, hedelmien ja kasvisten viljely, kalastus ja helmien tuotanto sekä vuoristoalueilla metsäteollisuus. Kaupunkioikeudet Saikille myönnettiin vuonna 1941. Kaupunki laajeni huomattavasti vuonna 2005, kun siihen liitettiin neljä ympäristön maaseutukaupunkia (Kamae, Kamiura, Tsurumi, Ume ja Yayoi) ja kolme kyläkuntaa (Honjō, Naokawa ja Yonōzu).
Kaupunkia palvelee JR Kyūshūn Nippō-päälinja.
Kuvia

Saikin satamaa
Tsurumisakin majakka
Utagenkan silta
Aiheesta muualla

Kuvia tai muita tiedostoja aiheesta Saiki Wikimedia Commonsissa
Kaupungin internetsivut (japaniksi)
Ruskoruosteheinä

| Ruskoruosteheinä |
| --- | --- |

Uhanalaisuusluokitus
 
Suomessa::  Erittäin uhanalainen
 
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Yksisirkkaiset Monocotyledoneae
Kladi::  Commelinids
Lahko::  Poales
Heimo::  Sarakasvit Cyperaceae
Alaheimo::  Cyperoideae
Tribus::  Schoeneae
Suku::  Ruosteheinät Schoenus
Laji::  ferrugineus
Kaksiosainen nimi
 Schoenus ferrugineus  L. 
Katso myös
   Ruskoruosteheinä Wikispeciesissä   Ruskoruosteheinä Commonsissa 
Infobox OKNimi-testi OK: 
Ruskoruosteheinä eli ruosteheinä (Schoenus ferrugineus) on Euroopassa tavattava monivuotinen sarakasvien heimoon kuuluva kasvilaji. Suomessa laji on harvinainen ja rauhoitettu.
Ulkonäkö ja koko

Tiiviitä mättäitä muodostava ruosteheinä kasvaa 15–30 cm korkeaksi. Harmaanvihreä varsi on noin yhden millin paksuinen, lehdetön, liereä ja uurteinen. Varren tyvitupet ovat tumman punaruskeita ja kiiltäviä. Korkeintaan kahden sentin pituiset lehdet ovat äimäisiä. Ruosteheinän kukinto on kaksi- tai kolmetähkäinen ja tiivis. Alimman tähkän tukilehti on kukinnon pituinen ja pysty. Litteät, sukkulamaiset tähkät ovat hieman alle sentin pituisia. Tähkäsuomut ovat tummanpunaruskeita ja kiiltäviä. Ruosteheinä kukkii Suomessa heinäkuussa. Kukat ovat kaksineuvoisia, heteitä on kolme ja emi kolmiluottinen.
Levinneisyys

Ruosteheinän levinneisyysalue rajoittuu Keski-, Itä- ja Pohjois-Eurooppaan. Esiintymisalue on kuitenkin hyvin epäyhtenäinen ja laikuttainen. Voimakkaimmillaan laji on Keski-Skandinaviassa, Virossa ja Alpeilla.
Suomessa ruosteheinää tavataan runsaimmin Kuusamossa, jossa kasvupaikkoja tunnetaan liki kolmekymmentä. Lajia tavataan Pohjois-Karjalasta Juuasta ja Kontiolahdelta. Lisäksi sitä kasvaa Ahvenanmaalla Hammarlandissa.
Elinympäristö

Ruosteheinä on selkeä kalkinvaatijakasvi. Sitä kasvaa kalkkipitoisilla lettosoilla ja avokosteikoilla. Lajia on tavattu myös kalkkipitoisilla merenrantaniityillä. Ruosteheinän kasvupaikkoja uhkaavat lähinnä soiden ojittaminen ja kuivatus.
Aiheesta muualla

Pohjolan kasvien pauloissa: Schoenus ferrugineus - ruskoruosteheinä
Kasviatlas 2020: Ruskoruosteheinän levinneisyys Suomessa
ITIS: Schoenus ferrugineus (englanniksi)
United States Department of Agriculture (USDA): Schoenus ferrugineus (englanniksi)
Salibandyn C2-poikien SM-sarja

| C2-poikien SM-sarja |
| --- | --- |

Laji:  salibandy
Maa(t):   Suomi
Perustettu:  1998
Joukkueita:  16
Hallitseva mestari:  EräViikingit
Eniten mestaruuksia:  Erä (5)
Sarjataso:  1.
Alempi taso:  Aluesarjat
Sivusto:  C2-pojat
C2-poikien SM-sarja on Suomen Salibandyliiton järjestämä C2-poikien korkein sarjataso. SM-sarja pelataan valtakunnallisena 16 joukkueen sarjana. C2-pojat on poikien ensimmäinen ikäluokka, jossa pelataan Suomenmestaruudesta.
C2-poikien SM-sarjan joukkueet kaudelle 2018-2019 selviävät elo-syyskuussa järjestettävissä SM-karsinnoissa.
Sarjajärjestelmä > Runkosarja

C2-poikien SM-sarja pelataan kahdessa 8 joukkueen lohkossa. Runkosarjan ensimmäiset 8 ottelua pelataan toisen lohkon joukkueita vastaan turnausmuotoisesti. Peliaika näissä otteluissa on 3 x 15 minuuttia juoksevaa peliaikaa. Sen jälkeen joukkueet pelaavat kaksi kertaa oman lohkonsa joukkueita vastaan. Nämä ottelut pelataan yksittäisinä otteluina, joissa peliaika on 3 x 20 minuuttia tehokasta peliaikaa.
Sarjajärjestelmä > Pudotuspelit

Kummankin lohkon 3 parasta jatkavat puolivälieriin. Lohkon neljännet karsivat paikasta pudotuspeleihin aluesarjojen kahta parasta joukkuetta vastaan. Karsintaotteluiden voittajat etenevät puolivälieriin.
Puolivälierien voittajat jatkavat välieriin, joiden voittajat kohtaavat finaaleissa ja häviäjät pelaavat pronssiottelun. Puolivälierät, välierät ja finaalit pelataan paras kolmesta -ottelusarjoina.
Joukkueet 2019–2020

| --- | --- |
 Lohko A Classic, Tampere  Indians, Espoo  KOOVEE, Tampere  Oilers NG, Espoo  OLS, Oulu  Papas, Kajaani  SB Heinola, Heinola  Welhot, Kuopio :  Lohko B EräViikingit Pohjoinen, Helsinki  Ilves, Tampere  Karhut, Pori  NST, Lappeenranta  O2-JKL/MuurY, Jyväskylä  SBS Masku/SBS Wirmo, Masku  Tiikerit, Vantaa  TPS, Turku
Saikanlammi (pohjoinen)

| Saikanlammi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°31′18″N, 24°47′34″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarhianjoen alue (35.63)
Laskujoki:  oja Saikanlammiin 
Järvinumero:  35.639.1.004
Mittaustietoja
Pinnankorkeus:  200,7 m  
Rantaviiva:  0,977 km  
Pinta-ala:  5,224 ha  
Keskisyvyys:  0,7 m  
Suurin syvyys:  2 m  
Saaria:  ei saaria 
 fiSaikanlammi 
Saikanlammi  on Keski-Suomessa Multialla Karhilan kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 5,2 hehtaaria ja se on 350 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 1,0 kilometriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Saikanjoen valuma-alueeseen (35.639) se kuuluu.
Sami Pietilä

| Sami Pietilä> Henkilötiedot |
| --- | --- |
Koko nimi:  Sami Raimo Petteri Pietilä
Syntynyt: 20. maaliskuuta 1975 (ikä 49) Valkeakoski, Suomi
Uran tiedot
Pituus:  179 cm
Seura:  Valkeakosken Haka
Laji:  maastohiihto
Maailmancup
Kaudet:  1998–2005
Paras sijoitus:  7
 Tietolaatikko päivitetty 10. joulukuuta 2015 
Sami Raimo Petteri Pietilä (s. 20. maaliskuuta 1975 Valkeakoski) on suomalainen entinen maastohiihtäjä. Hän edusti Valkeakosken Hakaa.
Pietilä kilpaili vuosina 1998–2005 yhteensä 24:ssä maailmancupin osakilpailussa, joista 18 oli henkilökohtaisia. Hänen paras saavutuksensa henkilökohtaisessa mc-osakilpailussa oli seitsemäs sija Itävallan Ramsaussa pidetyssä 30 kilometrin vapaan hiihtotavan yhteislähtökilpailussa 22. joulukuuta 2001. Pistesijalle eli 30 parhaan joukkoon Pietilä hiihti maailmancupissa kaikkiaan kolmesti.
Pietilä oli mukana talviolympialaisissa 2002, jossa hän sijoittui 30. sijalle 50 kilometrin perinteisen hiihtotavan kilpailussa ja 46. sijalle yhdistelmäkilpailussa. 30 kilometrin vapaan hiihtotavan yhteislähtökilpailussa hän keskeytti.
SM-kilpailuissa Pietilä saavutti kaksi mestaruutta: 50 kilometrin vapaan hiihtotavan kilpailussa 2001 ja viestissä 2002 Valkeakosken Hakan joukkueessa.
Saikko (Renko)

| Saikko |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°54′34″N, 24°13′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskujoki:  ei laskuojaa 
Järvinumero:  35.884.1.020
Mittaustietoja
Pinnankorkeus:  107,8 m  
Rantaviiva:  1,741 km  
Pinta-ala:  6,964 ha  
 fiSaikko 
Saikko  on Kanta-Hämeessä Hämeenlinnassa Rengon kylän lähellä sijaitseva järvi.
Maantietoa

Järven pinta-ala on 7,0 hehtaaria ja se on 700 metriä pitkä ja 150 metriä leveä. Se sijaitsee Renkajärven ja Rengon välisen harjujakson vieressä Myllyjärven luoteispään lähellä. Harjujakson ympäristö sisältyy senselvennä synnyttämään jäätikköjokimuodostumaan ja järvi on ilmeisesti muodostunut siinä olevaan painaumaan eli suppaan . Sen rantaviivan pituus on 1,7 kilometriä ja sen rannat ovat metsämaata. Etenkin järven lounaisrannat vaikuttavat deltamuodostumilta ja muut rannat harjujen tai moreeniselänteiden rinteiltä . Rannoille on rakennettu neljä vapaa-ajan asuntoa, joille tulee tiet yhdystieltä 2855.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen keskiosan alue kuuluu. Järven vedenpinnan korkeus on 107,8 metriä mpy. eikä sillä ole laskuojaa. Eteläiseltä Saikonsuolta on johdettu kuivatusojia järven suuntaan.
Samuel Hall

| Mitalit | Mitalit | Mitalit |  |
| --- | --- | --- | --- |
|  Samuel Hall vuonna 1960. |  Samuel Hall vuonna 1960. |  Samuel Hall vuonna 1960. |  |
Maa:   Yhdysvallat
Miesten uimahypyt
|  Olympialaiset  |  Olympialaiset  |  Olympialaiset  |  |
|  Hopeaa | Rooma 1960 | 3 m ponnahduslauta |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Chicago 1959 | 3 m ponnahduslauta |  |
Samuel Wesley "Sam" Hall (10. maaliskuuta 1937 Dayton, Ohio – 11. elokuuta 2014) oli yhdysvaltalainen uimahyppääjä ja olympiamitalisti.
Hall saavutti 3 metrin ponnahduslaudalta olympiahopeaa Roomassa 1960 sekä Pan-Amerikan kisojen hopeaa Chicagosta 1959.
Hall kuoli 77-vuotiaana 11. elokuuta 2014.
Salton Sea

| Salton Sea |
| --- | --- |
 Salton Sea avaruudesta nähtynä
Valtiot:  Yhdysvallat
Paikkakunta:  Kalifornia
Koordinaatit:  33°20′16″N, 115°50′21″W
Laskujoki:  Haihtuminen 
Mittaustietoja
Pinnankorkeus:  noin −71 m
Pinta-ala:  974 km²
Tilavuus:  9,3 km³
Suurin syvyys:  16 m
Valuma-alue:  21 652 km2 
 fiSalton Sea 
Salton Sea on Coloradon aavikolla Etelä-Kaliforniassa Imperial Valleyn pohjoispuolella sijaitseva suolajärvi, joka syntyi vahingossa vuonna 1905, kun kastelukanavat murtuivat. Pinta-alaltaan 974 neliökilometrin järvi on Kalifornian suurin. Järven pinta-ala vaihtelee järven ympäristöstä valuvien maatilojen käyttövesien ja sateen määrästä riippuen. Järven pituus on keskimäärin 56 kilometriä ja leveys 24 kilometriä, ja sen syvin kohta on 15,6 metriä. Järven pinnan korkeus on noin 71 metriä merenpinnan tason alapuolella. Järven tilavuus on noin 9 251 miljoonaa kuutiometriä.[lähde? ]
Salton Sea sijaitsee Riversiden ja Imperialin piirikuntien alueella. Siihen laskevat New-, Whitewater- ja Alamo-joet, näiden lisäksi järveen laskee useita pienempiä puroja sekä ojia. Valuma-alueilta valuu järveen vettä keskimäärin 1 663 miljoonaa kuutiometriä 53 m³/s.[lähde? ]
Salton Sean valuma-alue
Aiheesta muualla

Kuvia tai muita tiedostoja aiheesta Salton Sea Wikimedia Commonsissa
Salto (departementti)

Departementti Uruguayn kartalla.
Salto on yksi Uruguayn departementeista. Sen pääkaupunki on Salto.
Departementin pinta-ala on 14 163 km² ja vuonna 2011   väkiluku oli 124 878 henkeä.
Termas Salto Grande.
Departementissa on monia kuumiin lähteisiin perustuvia terveys- ja viihdekylpylöitä.
Aiheesta muualla

Kuvia tai muita tiedostoja aiheesta Salto (departementti) Wikimedia Commonsissa
Sandro Tonali

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sandro Tonali
Syntymäaika: 8. toukokuuta 2000 (ikä 24)
Syntymäpaikka: Lodi, Italia
Pelipaikka: keskikenttäpelaaja
Pituus: 181 senttimetriä
Seura
Seura: Newcastle United
Pelinumero: 8
Junioriseurat
2007–2009: Lombardia Uno
2009–2012: Piacenza
2012–2017: Brescia
Seurat
| Vuodet | Seura | O | (M) |
| 2017–2021 | Brescia | 88 | (6) |
| 2020–2021 | → Milan (laina) | 25 | (0) |
| 2021–2023 | Milan | 70 | (7) |
| 2023– | Newcastle United | 8 | (1) |
Maajoukkue
| 2018 | Italia U19 | 11 | (0) |
| 2019–2023 | Italia U21 | 14 | (0) |
| 2019– | Italia | 15 | (0) |
 Seurajoukkueuran tilastot kattavat vain kansalliset sarjat, päivitetty 31. tammikuuta 2024.  Maajoukkueuran tilastot päivitetty 31. tammikuuta 2024.
Sandro Tonali (s. 8. toukokuuta 2000 Lodi) on italialainen jalkapalloilija. Hän edustaa Englannin Valioliigassa pelaavaa Newcastle Unitedia. Pelipaikaltaan hän on keskikenttäpelaaja.
Seurajoukkueura > Brescia (2017–2020)

Tonali liittyi Brescian junioriakatemiaan vuonna 2012 pelattuaan ensin Lombardia Unossa ja Piacenzassa. Tonali pelasi Brescian edustusjoukkueessa ensimmäistä kertaa 26. elokuuta 2017 Serie B:n ottelussa Avellinoa vastaan. Ensimmäisen maalinsa Brescian pelaajana hän teki 28. huhtikuuta 2018 Salernitanaa vastaan.
Kaudella 2018–2019 Tonali pelasi 34 ottelua, joissa hän teki kolme maalia ja antoi seitsemän maalisyöttöä. Brescia voitti kaudella Serie B:n mestaruuden ja nousi Serie A:han.
Ensimmäisellä kaudellaan Serie A:ssa Tonali pelasi 35 ottelua ja teki yhden maalin Brescian pudotessa kauden päätteeksi takaisin Serie B:hen.
Seurajoukkueura > AC Milan (2020–2023)

Syyskuussa 2020 Tonali siirtyi Bresciasta AC Milaniin yhden vuoden mittaisella lainasopimuksella, johon kuului myös 15 miljoonan euron osto-optio. Heinäkuussa 2021 hän siirtyi seuraan pysyvästi.
Tonali voitti kaudella 2021–2022 Milanin riveissä Italian mestaruuden. Hän pelasi kaudella 36 ottelua Serie A:ssa, joissa hän teki viisi maalia ja antoi kolme maalisyöttöä. Mestarien liigassa hän pelasi kuusi ottelua, joista neljä avauskokoonpanossa.
Kaudella 2022–2023 Tonali pelasi 34 ottelua Serie A:ssa, joissa hän teki kaksi maalia ja antoi seitsemän maalisyöttöä. Mestarien liigassa hän pelasi Milanin avauskokoonpanossa jokaisessa 12 ottelussa joukkueen edetessä turnauksessa välieriin asti.